[{"text_idx": "#000000", "text": "Animalientzat errehabilitazio eta fisioterapia zerbitzua"}, {"text_idx": "#000001", "text": "Gure helburua animaliari ahalik eta lokomozio-ahalmen handienak itzultzea da eta haren bizi-kalitatea hobetzea. Min gutxiagorekin, bizitza gehiago eta hobea."}, {"text_idx": "#000002", "text": "Zerbitzua albaitaritza klinikatan, zaldi-zentroetan eta gure Astigarragako zentruan eskaintzen dugu. Errehabilitazio eta fisioterapia zerbitzua soilik."}, {"text_idx": "#000003", "text": "Espezializazioaren eta jarraiko formakuntzaren garrantzia ezagutzen dugu, zure lagunak traturik eta zerbitzurik onenak jaso ditzan."}, {"text_idx": "#000004", "text": "Ariketa terapeutikoak, masajeak, luzaketak, gako puntu miofaszialen tratamenduak, propiotzepzioaren lana, paziente bakoitzaren beharretara egokitutako terapia aktibo eta pasiboak."}, {"text_idx": "#000005", "text": "Laser Terapia edo \u00abFotobiomodulazioa\u00bb efektu terapeutikoak sortzen dituzten argi-uhin espezifikoen erabileran datza: orbaintzea bizkortzen du (zauri handiak, kirurgia-ostekoak), mina gutxitzen du (artrosia, zaintiratuak, LCA hausturak, hernia diskalak), zirkulazioa areagotzen du, hantura gutxitzen du..."}, {"text_idx": "#000006", "text": "Eremu magnetiko pultsatilek zelulekin elkarreragiten dute, baldintza fisiologikoak berreskuratzen lagunduz. Efektu horiek analgesia, hantura murriztea, edemak xurgatzeko estimulazioa, mioerlaxazioa eta ehunak birsortzea eragiten dute, efektu sinergikoak eskainiz eta beste tratamendu farmakologiko tradizional edo alternatibo batzuk indartuz."}, {"text_idx": "#000007", "text": "Terapia honek uhin ultrasonikoak erabiltzen ditu, maiztasun aldakorretan muskuluetan, tendoietan, lotailuetan eta eragindako artikulazioetan sartzen direnak, odol-zirkulazioa areagotuz eta orbaintzea sustatuz. Tendinitisa, tenosinobitisa eta orbainak tratatzeko erabiltzen da, kaltetutako ehunak azkarrago konpontzeko."}, {"text_idx": "#000008", "text": "Kirurgia aurreko eta osteko errehabilitazioa"}, {"text_idx": "#000009", "text": "Zure maskota kirurgiara modu ezin hobean iristea nahi baduzu, zein sendatze azkarragoa eta eraginkorragoa izatea gustatuko balitzaizuke, lagun zaitzakegu. Utz dezagun alde batera animaliak bakarrik errehabilitatzen direlako edo igeriketarekin nahikoa duteneko uste hori. Pertsonengan hain garrantzitsua bada, zergatik ez zure lagunarentzat ere?"}, {"text_idx": "#000010", "text": "Antzinako ekialdeko teknika mediko hau animaliaren gorputzeko puntu espezifikoetan orratzak sartzean datza. Horrela, nerbio-egiturak eta egitura baskularrak estimulatzen dira eta, ondorioz, gorputz-oreka fisiologikoa duten neurotransmisoreak askatzen dira. Gehien ezagutzen den erabilera minaren kontrola da, eta ezartze arrakastatsuenetako bat paziente geriatrikoarena da, bizi-kalitatea nabarmen hobetzen baitu."}, {"text_idx": "#000011", "text": "Bizkarrezurraren disfuntzio biomekanikoa eta nerbio-sisteman dituen ondorioak aztertzen eta tratatzen dituen eskuzko terapia da.\nHorrela, bada, nerbio-sistemaren funtzionamendua indartzea lortzen dugu, azpiluxazioak hautemanez eta doituz. Terapia prebentiboa zein sendagarria da, eta edozein patologiatan laguntzen duen arren, errehabilitazioan bizkarreko/lepoko minak, defizit neurologikoak eta herrenak hobetzeko erabiltzen dugu.`"}, {"text_idx": "#000012", "text": "- TENS: batez ere mina maneiatzeko erabiltzen da, maila baxuko korronte elektriko bat erabiliz eta honela mina hautemateko ohiko neuronen bideak eteten.\n- EMS: kanpoko korronte elektriko bat erabiltzen du muskulu-uzkurdura bat sortzeko, muskuluak indartzeko eta berrezteko, atrofia mugatzeko, lesio neurologiko baten ondoren lokomozio errekuperazio hobe bat lortzeko, muskulu-espasmoa murrizteko."}, {"text_idx": "#000013", "text": "Aurrefabrikatutako ortesietan ez bezala, neurrira egindako ortesi zurrunak diseinatzen ditugu, lehendabizi gorputz-adarraren molde bat eginez, horrekin lan egin ahal izateko. Neurrira egingo denez, aurrefabrikatutako gailuak baino hobeto egonkortuko eta egokituko dira, indarren banaketa hobea izango baita eta ehun bigunen arazoak gutxituko baitira. Erabilgarriak karpoko edo tarsoko ezegonkortasunean, anputazioetan, malformazioetan, ornoetako inmobilizazioetan..."}, {"text_idx": "#000014", "text": "Kinesiotapinga edo bendaje neuromuskularreko teknika koloretako kotoizko zinta batzuen erabileran oinarritzen da, beste tratamendu fisioterapeutiko batzuen osagarri gisa erabiltzen direnak. Beste bendaje batzuek ez bezala, mugimendua ahalbidetzen du. Kontrakturak, gako puntuak, artrosia, zaintiratuak, edemak, etab. bezalako afekzioetan erabiltzen da."}, {"text_idx": "#000015", "text": "Urak artikulazioen karga murrizten du eta, aldi berean, erresistentzia eskaintzen du. Erresistentzia hori handitu egin daiteke zintaren abiadura azkartuz. Urak artikulazioen pisua arintzen duenez, txakurraren mugimendu-ereduak alda daitezke. Igeriketarekin alderatuta, urpeko zintaren abantaila da txakurrak lau hankak posizio fisiologikoan erabili behar dituela eta ez inongo kontrolik gabe, igeri dabiltzanean bezala. Gainera, abiadura eta erresistentzia uraren mailaren bidez erregulatu daitezke, eta horrek entrenamendua hobeto kontrolatzea eta indibidualizatzea ahalbidetzen du."}, {"text_idx": "#000016", "text": "Uraren abantailak eskaintzen ez dituen arren, txakurrarekin edo katuarekin azkarrago lan egiteko aukera ematen digu (lehortu beharrik gabe) ebakuntzaren ondoren, baldintza neurologikoetan, kirol-entrenamenduetan..."}, {"text_idx": "#000017", "text": "Zure maskota nagusiak bizi-kalitate ona ote duen ala ez al da zure kezka? Lesio edo kirurgia batetik ahalik eta azkarren osatzea nahi duzu? Minak dago eta hainbeste botika ez hartzea gustatuko litzaizuke?"}, {"text_idx": "#000018", "text": "Lagun Minetik zure familiako albaitariarekin koordinatuko gara zure kasua osotasunean ebaluatzeko eta konbinazio terapeutiko onena bilatzeko. Gu ere albaitariak gara."}, {"text_idx": "#000019", "text": "Mina eta hantura lesioaren edo kirurgiaren ondoren berehala tratatzen has gaitezke."}, {"text_idx": "#000020", "text": "Indartze-fasea eta ariketa aktiboak, oro har, kirurgia egin eta bi astera hasten dira, puntu kirurgikoak kendu edo immobilizazio-aldia igaro ondoren."}, {"text_idx": "#000021", "text": "Terapiaren hasiera atzeratzea ez da onuragarria, denbora horretan bigarren mailako konpentsazio-arazoak agertzeko aukera dugulako."}, {"text_idx": "#000022", "text": "Tratamenduaren iraupena gaixotasun edo lesio motaren araberakoa izango da, akutua edo kronikoa bada, eta pazientearen lankidetzaren araberakoa."}, {"text_idx": "#000023", "text": "Lesio traumatologikoak, ortopedikoak edo neurologikoak dituzten pazienteak\nKirurgiaren aurreko eta osteko pazienteak\nMin akutua edo kronikoa duten pazienteak"}, {"text_idx": "#000024", "text": "Zure bezeroa galtzeko arriskurik gabe, gure espezialitatetik kanpo ez baitugu beste zerbitzurik eskaintzen. Erreferentziako zerbitzu gisa lan egiten dugu eta, beraz, edozein patologia edo konplikaziorekin bere jatorrizko albaitariari bidaliko diogu."}, {"text_idx": "#000025", "text": "Ezagutzak batu ditzakegu eta zure pazienteen bizi-kalitatea hobetu. Zure ospitalerako, klinikarako edo albaitaritza-kontsultategirako osagarria gara."}, {"text_idx": "#000026", "text": "Nola funtzionatzen du erreferentziazko zerbitzuak?"}, {"text_idx": "#000027", "text": "Lehenik zuengandik jasoko ditugu historiala eta egindako proba guztiak (irudizkoak, analitikak...)\nKasua aztertu eta zuen zentruarekin harremanetan jarriko gara.\nJabearekin elkartuko gara (zuen zentroan zein jabearen etxean), balorazio funtzionaleko lehen bisita egingo dugu eta errehabilitazio-plan bat ezartzen dugu. Plan horren kopia bat jasoko duzue. Aldian-aldian pazientearen bilakaeraren berri emango dizuegu, eta edozein kontsultatarako prest egongo gara beti."}]